****

**ПРОЕКТ: Изграждане на детска площадка за отдих и забавление за децата и общността в гр. Перущица, кв. Запад**

На 09.02.2022 г. бе сключено Споразумение за изпълнение на проект: „Изграждане на детска площадка за отдих и забавление за децата и общността в гр. Перущица, кв. Запад“ по Програма РОМАКТ, която е съвместна програма на Европейската комисия и Съветът на Европа, със срок на изпълнение 01.08.2022г.

Със Заповед № 43/28.02.2022г. на Кмета на община Перущица е определен екип за управление на проекта, включващ ръководител, координатор и счетоводител.

На 11.07.2022г. бе сключен договор за строително-ремонтни дейности по изграждане на площадката с „ЕВРОСИСТЕМ“ ЕООД гр. Пловдив на обща стойност 27764,81 лева без ДДС или 33317,77 лева с включен ДДС.

На 28.07.2022г. приключиха строително-ремонтните дейности за обект: „Изграждане на детска площадка и озеленяване в УПИ детска площадка и озеленяване, кв.127 по плана на кв. Запад, гр. Перущица“ като окончателната стойност на извършените СМР е на обща стойност 27 103,81 лева без ДДС или 32524,57 лева с включен ДДС, като съфинансирането на проекта от Програма РОМАКТ е в размер на 4997,97 евро.

На площадката са монтирани комбинирано детско съоръжение, люлка-везна с метална греда, пързалка, две пейки, две кошчета за отпадъци и две соларни лампи. Около съоръженията е поставена ударопоглъщаща настилка.

В дейностите по изграждане на площадката се включи местната общност от квартал „Запад“, която взе участие при разчистването на терена.

В изпълнение на заложените дейности по проекта, на 25.07.2022 г. бе проведена беседа за децата и младежите от ромската общност и техните родители за постигане на социално-отговорно поведение в обществото и ползите от опазването на детската площадка. В беседата се включиха и представители на Местната активна група (МАГ).